钦定古今图书集成/明伦汇编/皇极典/第265卷 > 韩子 > 扬权
## 钦定古今图书集成/明伦汇编/皇极典/第265卷 > 韩子 > 扬权

凡听之道，以其所出，反以为之入。

〈注〉“凡听言”之道，或有未审，必出言以难之，彼必反求其理，以入于此也。

故审名以定位，明分以辩类。

审察其名，则事位定；明识其分《则物类自辩》。

听言之道，溶若甚醉。

“溶” ，闲漫之貌。凡听言者，欲暗以招明，愚以求智，故暗然若甚醉者，则言者自尽而敷奏也。

唇乎齿乎，吾不为始乎。齿乎唇乎，愈惛惛乎。

《唇齿》，可以发言语也。吾不为始，则彼自为始。“吾愈惛惛，彼愈昭昭。”

彼自离之，吾因以知之。是非辐凑，上下与构。

《离》，谓分拆其所。言彼既分拆，吾遂知之。所陈之言或是或非，如辐之凑，皆发自下情，上不与之为构也。构，结也。

“虚静无为”，道之情也。“参伍比物”，事之形也。参之以比
物，伍之以合虚，根干不革，则动泄不失矣。

参，三也。伍，五也。谓所陈之事，或三之以比物之情，或伍之以合虚之数，常令根干坚植，不有移革，如此则动之散，皆无所失泄也。

勋之溶之，无为而改之。

凡所举动，溶然闲暇，虽有所改，无为而为也。

喜之则多事，恶之则生怨。

谓“臣所陈言君若喜之彼必自媚益为其事；若乃恶之彼必生怨而遂止。”

故“去喜去恶”，虚心以为道舍。

去喜恶以虚其心，则道来止，故为“道舍。”

“上不与共之”，民乃宠之。

谓下之为事，上不与共得，则臣得自专，其事必成，故“得受其荣宠” 也。

“上不与义之，使独为之。”上固闭内扃，从室视庭参咫
尺已具，皆之其处，以赏者赏，以罚者罚。

《闭内扃》，谓闭心以察臣也。由内以观外，若从室而视庭也。“八尺曰咫尺” ，寸者所以度长短。既闲心以参验之，咫尺以度量之，二者以具，则大小长短皆之其所，不相犯错。如此，则可赏则赏，可罚则罚，无乖谬。

因其所为，各以自成。善恶必及，孰敢不信？

所为善恶，既各自成，善必及赏，恶必及刑。刑赏不差，谁敢不信。

规矩既设，三隅乃列。

赏罚规矩既以设于一事二事，则人知他事皆然，故曰“三隅乃列” 也。

主上不神，下将有因。

神者，隐而莫测其所由者也。既不神，故可测，则可因，故曰“下将有因” 也。

其事不当，下考其常。

主事不当，则下以常理考之，所以较其非。

“若天若地”，是谓累解。

“天地” ，高厚不可测者也。君用意如天地，则“上因下考” 之累可解也。

若地若天，孰疏孰亲。

天无私覆，地无私载，故“无疏无亲” 也。

能象天地，是谓“圣人。”

《象》天地之高厚而无私也。

“欲治其内”，置而勿亲。

《内》谓君之机密也。欲令机事不失，所置之臣勿使亲之。

欲治其外官，置一人不使自恣，安得移并？

“外” 谓百官之政也。欲令官政不失，则每官置一人。

焉。夫两雄必争，官有二人，适足以增其猜竞，故一人则专而不恣，岂有移易并兼之事。

《大臣之门》，惟恐多人。

“臣门多人，威权在之” 故也。

凡治之极，下不能得。

神隐不测。故下不能得之。治道无逾此者。故曰“治之极也。”

“《周》合刑名”，民乃守职。去此更求，是谓“大惑。”

“刑名不差，则民守职” ，此治之至要者也。去至要而不用，非惑而何也？

猾民愈众，奸邪满侧。

亦既大惑故，奸众而邪满。

故曰：“毋富人而贷焉，毋贵人而逼焉。”

“君之富，臣更从臣贷；君之贵，臣更令臣逼。” 此倒置之徒，不识理道者也。

毋专信一人，而失其都国焉。

专信一人，则刑势聚焉，故“失其都。”